Public procurement notice: Voluntary Ex Ante Transparency Notice
Published: 2021-03-02
Buyer: Danish Defence Acquisition and Logistics Organization
Country: DK
Contract type: Supplies
Procedure: Contract award without prior publication
CPV classification: 35000000: Security, fire-fighting, police and defence equipment
Estimated value: 600000000 DKK

Technical requirements: Det danske forsvar skal anskaffe panserværnsmissilsystem, hvorved evnen til præcist på længere afstande at bekæmpe moderne svært pansrede køretøjer, feltbefæstede stillinger samt Vehicle Borne Improvises Explosive Device-køretøjer m.fl. styrkes.
I medfør af forsvarsforliget for 2018-2023 skal Forsvaret som led i etablering af en deployerbar brigade tilføre panserværn til kampbataljonerne, således at Forsvaret i 2024 råder over en brigade, der opfylder NATO´s styrkemål til en medium brigade. Med det afsæt skal Forsvarsministeriets Materiel- og indkøbsstyrelse (FMI) anskaffe panserværnsmissilsystem (PVMS), hvorved evnen til præcist på længere afstande at bekæmpe moderne svært pansrede køretøjer, feltbefæstede stillinger samt Vehicle Borne Improvises Explosive Device-køretøjer m.fl. styrkes. Anskaffelsen omfatter missiler, missilstyr, eksercermissiler samt inden-og udendørs simulationsudstyr. Anskaffelsen ønskes gennemført via en eksisterende NATO Support and Procurement Organisation-aftale (NSPA) desangående.
Anskaffelsen vil ske gennem træk over de kommende 10 år på en eksisterende NSPA rammeaftale, som omhandler panserværnsmissilsystemer. Forsvarsdirektivet finder ikke anvendelse på kontrakter, som er omfattet af særlige procedureregler for en international organisation, der indkøber til sine formål, eller på kontrakter, som en medlemsstat skal tildele i overensstemmelse med disse regler jf. direktivets artikel 12c. Hjemlen til indkøb gennem NSPA skal dermed findes i forsvarsdirektivets artikel 12c. Der forefindes endvidere tungtvejende årsager til anskaffelse gennem NSPA. Ved træk på denne eksisterende NSPA rammeaftale sikres den fornødne interoperabilitet, idet adskillige NATO lande anvender samme panserværnsmissilsystem, som kan anskaffes på eksisterende NSPA rammeaftale. Ved fremtidige indsættelser i og udenfor Europa af Forsvarets enheder kan danske styrker operere sammen med allierede med samme system og trække på fælles lagre/logistik. Dette kan også gøre sig gældende ved øvrige indsættelser i andre operationer i NATO´s interesseområder. Endelig siker anskaffelse af panserværnsmissilsystemet gennem NSPA rammeaftalen stor forsyningssikkerhed for alle deltagerlande, herunder Danmark.
På baggrund af ovenstående og med særligt fokus på, at den fornødne retlige hjemmel foreligger jf. forsvarsdirektivet artikel 12c samt Kommissionens notice on guidance on cooperative procurement in the fields og defence and security af 8. maj 2019 er det samlet Forsvarsministeriets Materiel- og Indkøbsstyrelses vurdering, at panserværnsmissilsystemet lovligt kan anskaffes gennem den eksisterende NSPA rammeaftale.
Datoen angivet i bekendtgørelsens pkt. V.2.1) er datoen for beslutningen om at gennemføre anskaffelsen via en eksisterende NSPA rammeaftale og ikke datoen for selve kontraktens indgåelse. Kontrakten vil ikke blive indgået/underskrevet før udløbet af en periode på 10 dage fra offentliggørelse af denne bekendtgørelse jf. yderligere pkt. VI.4.3).
Forsvarsministeriets Materiel- og Indkøbsstyrelse følger proceduren i klagenævnslovens § 4 (lovbekendtgørelse nr. 593 af 2.6.2016 om Klagenævnet for Udbud, tilgængelig på www.retsinformation.dk). Kontrakten vil ikke blive indgået før efter udløbet af 10 kalenderdage regnet fra dagen efter den dag, hvor denne bekendtgørelse er offentliggjort jf. klagenævnslovens § 4, stk. 1, nr. 2. I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggjørelse af en udbudsbekendtgørelse i den Europæiske Unions Tidende. Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning jf. § 12,stk. 1. Kontakt oplysninger til Klagenævnet for Udbud er angivet i pkt. VI.4.1). Klagenævnet for Udbuds egen vejledning om klager er tilgængelig på hjemmesiden angivet i pkt. VI.4.1).


Winner: NATO Support and Procurement Agency
Award value: 600000000